Rajevo Selo je izvan glavnih prometnica, ali je svojevremeno, kada je promet bio sekundanog značenja bilo ne samo samostalno, već i razvijeno i bogato s osiguranom dobrom egzistencijom svojim žiteljima. Dobra zemlja crnica garantirala je visoke urode svih vrsta biljne proizvodnje. Osim toga i obrti su bili dobro zastupljeni: kovači, kolari, brijači, krojači, postolari, stolari, trgovci, gostioničari itd. Obrtnici su imali svoj dobro djelujući ceh. Selo je multietničko, a najviše je Hrvata preko 75 posto, zatim su tu još Srbi, Rusini, Nijemci, Mađari i prije Drugog svjetskog rata i Židovi.